CELEX: 62020TN0415
Language: mt
Date: 2020-07-03 00:00:00
Title: Kawża T-415/20: Rikors ippreżentat fit-3 ta’ Lulju 2020 – KT vs BEI

7.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/42
            
         
      Rikors ippreżentat fit-3 ta’ Lulju 2020 – KT vs BEI
      (Kawża T-415/20)
      (2020/C 297/55)
      Lingwa tal-kawża: il-Franċiż
      
         Partijiet
      
      
         Rikorrenti: KT (rappreżentant: L. Levi, avukat)
      
         Konvenut: Bank Ewropew tal-Investiment
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat, inkluża l-eċċezzjoni ta’ illegalità li tinsab fih;
               
            
                  —
               
               
                  konsegwentement:
                  
                              —
                           
                           
                              tannulla d-deċiżjoni adottata fl-24 ta’ Marzu 2020 li timponi fuqha, bħala sanzjoni dixxiplinarja, it-tkeċċija għal raġuni gravi, mingħajr avviż minn qabel bi jew mingħajr allowance tat-tluq;
                           
                        
                              —
                           
                           
                              tikkundanna lill-konvenut għall-ispejjeż kollha.
                           
                        
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv, huwa bbażat fuq ksur tad-drittijiet tad-difiża, b’mod partikolari l-ksur tal-Artikolu 41 tal-Karta tad-Drittijiet Fundamentali tal-Unjoni Ewropea.
               
            
                  2.
               
               
                  It-tieni motiv, huwa bbażat fuq in-nuqqas kompetenza tal-awtur tal-att.
               
            
                  3.
               
               
                  It-tielet motiv, ibbażat fuq il-ksur tat-terminu raġjonevoli b’mod partikolari l-ksur tal-Artikolu 41 tal-Karta tad-Drittijiet Fundamentali tal-Unjoni Ewropea.
               
            
                  4.
               
               
                  Ir-raba’ motiv, ibbażat fuq il-ksur tal-prinċipju ta’ imparzjalità. Min-naħa, ir-rikorrenti tqajjem oġġezzjoni ta’ illegalità, billi l-Artikolu 40 tar-Regolamenti tal-Persunal tal-Bank Ewropew tal-Investiment (BEI) jikser il-prinċipju ta’ imparzjalità, fir-rigward tal-imparzjalità oġġettiva. Min-naħa l-oħra, tqis li l-proċedura stabbilita mill-BEI kisret il-prinċipju tal-imparzjalità, fir-rigward ta' l-imparzjalità suġġettiva.
               
            
                  3.
               
               
                  Il-ħames motiv huwa bbażat fuq żbalji manifesti ta’ evalwazzjoni u tal-ksur tar- regoli relatati mal-protezzjoni tad-data personali.
               
            
                  4.
               
               
                  Is-sitt motiv huwa bbażat fuq il-ksur tal-prinċipju tal-proporzjonalità.